Video: Vuurpyl ontplof kort ná lanseringFoto: NASA/Joel Kowsky Die vuurpyl moes voorraad na die internasionale ruimtestasie vervoer. Volgens The Guardian het die tuig sowat 2 200kg se voedsel, gereedskap en onderdele aan boord gehad. Nasa het intussen in ŉ verklaring op sy webtuiste gesê hoewel hul teleurgesteld is dat die sending onsuksesvol was, hulle weer sal probeer sodra daar duidelikheid is oor wat verkeerd geloop het. “Daar is nie ŉ gevaar dat die bemanning van die internasionale ruimtestasie nie genoeg kos of ander kritiese voorrade sal hê nie,” het William Gerstenmaier, mede-administrateur van Nasa se menslike verkenning en operasionele direktoraat, gesê. “Orbital het tydens die eerste twee sendings na die ruimtestasie vroeër vanjaar buitengewone vermoëns getoon, en ons weet hulle kan die sukses herhaal. Vuurpyllanserings is ongelooflik moeilik en ons leer uit elke sukses en elke terugslag,” het Gerstenmaier gesê.